308.01 REGOLAMENTI DWAR IL-QSIM TA’ WIRT L-AVVIŻ LEGALI 35 ta’ l-1984. L-AVVIŻ LEGALI 35 ta’ l-1984. 1. It-titolu ta’ dawn ir-regolamenti hu Regolamenti dwar il-Qsim ta’ Wirt. 2. Skritturi. Kap. 12. Kap. 308. Id-disposizzjonijiet tat-Titolu IV tat-Taqsima I tat-Tieni Ktieb tal-Kodiċi ta’ Organizzazzjoni u Proċedura Ċivili barra mill-artikolu 178 tiegħu, u ta’ kull regolament magħmul bis-saħħa tiegħu għandhom mutatis mutandis japplikaw għal skritturi u atti oħra ta’ proċedura ppreżentati fit-Tribunal ta’ Arbitraġġ dwar il-Qsim ta’ Wirt jew quddiem u sa fejn dawk id-disposizzjonijiet ikunu jaqblu ma’ l-Att li jirregola l-Qsim ta’ Wirt jew ma’ kull regolament magħmul bis-saħħa tiegħu. 3. X’ikun fih rikors. Ir-rikors lit-Tribunal għandu jkun fih- (a) dikjarazzjoni ċara u fil-qosor tal-fatti, mingħajr referenza għal awtoritajiet: (i) kull fatt għandu jiġi dikjarat f’paragrafu separat; (ii) kull paragrafu għandu jkun numerat u ssir fih referenza espressa għal kull dokument jew prova oħra li tolqot dawk il-fatti; (b) it-talba li għandha tiddikjara b’mod ċar u korrett l-għan tagħha. 4. Preżentata ta’ rikors. (a) Ir-rikors jista’ jiġi ppreżentat fir-Reġistru tat-Tribunal mir-rikorrent jew minn wieħed mir-rikorrenti, u l-fatti li jiġu dikjarati fih għandhom jiġu dikjarati bil-ġurament quddiem ir-Reġistratur. (b) Ir-rikors għandu jkun iffirmat fit-tarf tiegħu mir-rikorrenti jew mill-persuna li tkun b’mod xieraq qed taġixxi minflokhom. 5. (1) Ir-rikorrent għandu, flimkien mar-rikors, iġib dawk id-dokumenti kollha b’sustenn għat-talba tiegħu li hu jkun jista’ jġib. (2) Bla ħsara għall-ġeneralità tas-sub regolament (1), ir-rikorrent għandu, mar-rikors, iġib: (i) iċ-ċertifikat tal-mewt tal-persuna li mingħandha jkun ġej il-wirt; (ii) iċ-ċertifikat mir-Reġistru Pubbliku u mill-Qrati li juru t-testment jew it-testmenti li jirregolaw is-suċċessjoni tal-persuna li mingħandha jkun ġej il-wirt jew li dik il-persuna mietet mingħajr testment, skond il-każ; (iii) kopja ta’ kull testment li jirregola s-suċċessjoni tal-persuna li mingħandha jkun ġej il-wirt; (iv) meta s-suċċessjoni tkun dikjarata miftuħa favur xipersuna mis-Sekon d’Awla tal-Qorti Ċivili jew mill-Qorti ta’ Gurisdizzjoni Volontarja f’Għawdex, kopja awtentika tad-digriet li jiddikjara l-ftuħ ta’ dik is-suċċessjoni; (v) dikjarazzjoni li turi s-sehem tal-wirt li jkun imissu kull wieħed mill-komproprjetarji; (vi) arblu ġeneoloġiku li juri r-relazzjoni bejn il-komproprjetarji tal-beni li għandhom jinqasmu mal-persuni li mingħandha jkun ġej il-wirt, u meta xi ħadd mill-komproprjetarji jew il-proprjettarji kollha ma jkollhomx dik ir-relazzjoni dikjarazzjoni ta’ dak il-fatt; (vii) lista tal-beni kollha li jridu jinqasmu, u fil-każ ta’ benimmobbli deskrizzjoni tagħhom flimkien ma’ pjanta li tur i l-loku l-area ta’ dawk il-beni; (viii) ċertifikat maħruġ mill-Kummissarju tat-Taxx iN terni li t-taxxa tal-mewt fuq il-wirt tkun tħallset jew li l-wirt ma jkunx suġġett għat-taxxa taħt l-Att dwar it-Taxxa tal-Mewtu tad-Donazzjoni. (3) Meta xi persuna tonqos li ġġib xi dokument skond dan ir-regolament, din ma tkunx tista’ mingħajr il-permess tat-Tribuna li ġġib dak id-dokument fi stadju iktar tard tal-proċedimenti. 6. Kif jinġiebu dokumenti. (1) Id-dokumenti msemmija fir-regolament 5 għandu jkollhom magħhom nota li turi x-xorta ta’ dawk id-dokumenti u l-prova partikolari li tkun maħsuba li tinġieb bihom. (2) Dik in-nota għandha tiġi notifikata lill-parti l-oħra. (3) Dan ir-regolament għandu japplika fil-każijiet kollha fejn jinġiebu dokumenti. 7. Xi jkun fiha risposta. (1) Meta l-intimat ma jkunx fiħsieb u 1i jammettit-talba tar-rikorrent għalkollox ir-risposta tiegħu għandu jkun fiha: (a) kull eċċezzjoni li titqies li tkun ġiet rinunzjata jekk ma titqajjimx qabel il-kontestazzjoni tal-kawża; (b) (i) ċaħda, jew ammissjoni jew spjegazzjoni taċ-ċirkostanzi tal-fatt imniżżel fir-rikors; (ii) id-disposizzjonijiet tar-regolament 3(a)i) għandhom japplikaw għal dan is-sub-paragrafu; (ċ) dikjarazzjoni ċara u fil-qosor ta’ l-eċċezzjonijiet fuq il-mert u tat-talba mingħajr referenza għal awtoritajiet; u (d) it-ta1ba ta’ l-intimati. (2) L-intimat għandu jġib dawk id-dokumenti kollha b’sustenn għall-kontenzjonjiet tiegħu li hu jkun jista’ jġib. (3) Id-dokumenti kollha b’sustenn għall-eċċezzjonijiet għandhom jinġiebu flimkien mar-risposta, u meta xi dokument bħal dak ma jinġiebx ma jkunx jista’ jinġieb fi stadju iktar tard tal-proċedimenti mingħajr il-permess tat-Tribunal. 8. Fejn ma jkunx hemm qbil. Il-partijiet jistgħu, bil-permess tat-Tribunal, b’nota jiddikjaraw kull punt fejn ma jaqblux mal-kontenut ta’ skritturi, ma’ dokumenti ppreżentati magħhomu mal-kontenut tan-noti li jkunu diġà ġew ppreżentati. 9. Preżentata ta’ risposta. Id-disposizzjonijiet tar-regolament 4 dwar ir-rikors għandhom japplikaw ukoll għar-risposta. 10. Lista ta’ xhieda. Flimkien mar-rikors u r-risposta għandha wkoll tinġieb mir-rikorrent u mill-intimat rispettivament lista ta’ l-ismijiet tax-xhieda li l-parti tkun biħsiebha ġġib, inkluż it-taħrika tal-parti l-oħra, fejn tiddikjara dwar kull wieħed minnhom il-prova li tkun biħsiebha tistabbilixxi bix-xhieda tagħhom. 11. Ammissjoni ta’ talba. Meta l-intimat ikun biħsiebu jammetti t-talba għalkollox u mingħajr kondizzjoni jkun biżżejjed li hu jippreżenta n-nota f’dan is-sens. 12. Notifika ta’ risposta. Kopja tar-risposta flimkien mad-dokumenti u n-noti li jkunu ppreżentati magħhom għandha tiġi notifikata lil kull wieħed mir-rikorrenti. 13. Ma jista’ jinġieb ebda xhud jekk ismu ma jkunx ingħata fil-lista msemmija fir-regolament 10, kemm-il darba t-Tribunal ma jkunx sodisfatt li x-xhud ma kienx magħruf għall-parti meta jkun ġie ppre, żentat ir-rikors jew ir-risposta, skond il-każ, jew li l-ħtieġa li jinġieb ix-xhud tinqala’ f’xi żmien wara li jkun ġie ppreżentat ir-rikors jew ir-risposta. 14. Data tas-smigħ. Kap. 308. (1) Meta ż-żmien għall-preżentata tar-risposta jagħlaq jew qabel jekk l-intimati kollha jkunu ppreżentaw ir-risposta għar-rikors, jew meta kawża tintbagħat lit-Tribunal skond l-artikolu 9 ta’ l-Att li jirregola l-Qsim ta’ Wirt, it-Tribunal għandu jiffissa data għas-smigħ tal-kawża u s-Segretarju għandu jieħu ħsieb li lista tal-kawżi li jkunu ser jinstemgħu f’seduta partikolari tat-Tribunal titwaħħal fir-Reġistru tat-Tribunal. (2) Kap. 12. Kap. 12. L-artikolu 192) tal-Kodiċi ta’ Organizzazzjoni u Proċedura Ċivili għandu japplika għal-lista msemmija fis-sub regolament (1). (3) Is-Segretarju għandu jieħu ħsieb li l-partijiet jiġu notifikati b’avviż tal-jum stabbilit għas-smigħ mill-anqas jumejn tax-xogħol qabel il-jum hekk stabbilit. 15. Drittijiet. Kap. 12. Id-drittijiet imniż/lin fl-Iskedi li jinsabu mal-Kodiċi ta’ Organizzazzjoni u Proċedura Ċivi li għandhom mutatis mutandis japplikaw għad-drittijiet li jkollhom jitħallsu lir-Reġistru tat-Tribunal u lill-avukati, inklużi persuni li b’mod xieraq jirrappreżentaw lill-partijiet fil-proċedimenti, dwar kawżi quddiem it-Tribunal, u għall-fini ta’ dan ir-regolamert it-Tribunal ta’ Arbitraġġ dwar il-Qsim ta’ Wirt għandu jitqies li huqorti superjuri.